John Louis Emil Dreyer.
**Јохан Лудвиг Емил Дрејер** (дански: *Johan Ludvig Emil Dreyer*) или **Џон Луис Емил Дрејер** (англиски: *John Louis Emil Dreyer*); 13 февруари 1852 - 14 септември 1926) — истакнат данско-ирски астроном.

Живот
-----

Роден е во Копенхаген, Данска. Татко му бил генерал-потполковник Јохан Кристофер Дрејер — министер за војна и морнарица на Данска. На возраст од 14 години почнал да се интересира за астрономијата и редовно го посетувал Ханс Шјелеруп во Копенхашката оперваторија. Се образувал во Копенхаген, но во 1874 г. се преселил во Парсонстаун, Ирска. Таму работел како помошник на лордот Роуз (син и наследник на лордот што го изградил телескопот „Парсонстаунски левијатан").

Во 1878 г. се преселил во Дансинк, на местото на опсерваторијата на колеџот „Тринити" при Даблинскиот универзитет и се вработил кај Роберт Ставел Бол. Во 1882 г. повторно се преселил, овојапат кај опсерваторијата во Арма и бил нејзин директор сè до пензионирањето во 1916 г. Во 1885 г. станал британски државјанин. Во 1916 г. со сопругата се преселиле во Оксфорд, каде Дрејер работел на неговото 15-томно издание на делата на Тихо Брахе.

Во 1916 г. бил награден со Златниот медал на Кралското астрономско друштво и претседателствувал со друштвотро од 1923 до 1925 г. Починал во 1926 г. во Оксфорд.

Во негова чест е наречен кратерот „Дрејер" на темната страна на Месечината.

Дела
----

Неговиот најголем придонес за астрономијата е монументалниот „Нов општ каталог" (NGC) на маглини и ѕвездени јата (заснован на Каталог на маглини на В. Хершел), чии бројчени ознаки се користат до денес, како и дополнителните „Индекс-каталози".

Дрејер се занимавал и со историјата на астрономијата. Во 1890 г. објавил биографија на познатиот дански астроном Тихо Брахе, а подоцна работел како уредник на неговите дела и необјавени дописки. Друго позначајно негово дело е „Историја на планетарните системи од Талес до Кеплер" (*History of the Planetary Systems from Thales to Kepler*, 1905).

Заедно со Херберт Хол Тарнер работел на делото „Историја на Кралското астрономско друштво 1820-1920" (*History of the Royal Astronomical Society 1820–1920).*

Поврзано
--------

* Список на NGC објекти
* Астрономски каталог
* Кралско астрономско друштво

Наводи
------

1. ↑  „obit. Dr. J. L. E. Dreyer". *Nature*. **118** (2969): 454–455. 25 септември 1926. Bibcode:1926Natur.118..454.. doi:10.1038/118454a0.
2. ↑  „**DREYER, John Louis Emil**". *Who's Who*. **59**: 508. 1907.
3. ↑  Hockey, Thomas (2009). *The Biographical Encyclopedia of Astronomers*. Springer Publishing. ISBN 978-0-387-31022-0. Посетено на 22 август 2012.
4. ↑  „Obituary Notices: Fellows:- Dreyer, J. L. E". *Monthly Notices of the Royal Astronomical Society*. **87**: 251. февруари 1927. Bibcode:1927MNRAS..87..251.
5. ↑  „Кралско астрономско друштво (RAS)". Енциклопедија „Британика". (англиски)

* Alexander, A. F. O'D. "Dreyer, Johann Louis Emil," *Dictionary of Scientific Biography* 4:185-186.
* J. L. E. Dreyer, *A History of Astronomy from Thales to Kepler*, 2nd edition, Dover Publications, 1953.

Надворешни врски
----------------

* Биографија на Ј.Л.Е. Дрејер Архивирано на 30 октомври 2012 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 27132872
* LCCN: n85347824
* ISNI: 0000 0000 8105 692X
* GND: 116220678
* SUDOC: 076366561
* BNF: cb12305059t (податоци)
* BIBSYS: 99007994
* NLA: 36018608
* NKC: jx20111228010
* CiNii: DA02330174

 |

 |